In nomine Domini amen. Anno incarnationis eiusdem millesimo trecentesimo quadragesimo quarto tresdecima die mensis nouembris. Ego Hugo Poisseneti de Diuione clericus et notarius dicti loci pro domino duce. Notum facio uniuersis quod ego uidi tenui et diligenter inspexi ac de uerbo ad uerbum legi testamentum defuncti Ioannis Rateti de Besua clerici quondam morantis apud Dyuionem sanum et integrum non cancellatum et non absolutum sigillo curie domini ducis Burgundie sigillatum. In quo quidem testamento inter cetera continetur clausula que sequitur in hec uerba. Item quito et remitto dominis abbati et conuentui sancti Stephani dyuionensis quidquid michi debebunt tempore obitus mei supradicti: Eisdem quod do et lego uiginti solidos annui et perpetui redditus, quos habeo supra domum quadruarii uici per quam itur ad portam comitis uersus ecclesiam sancti Nicholai pro anniuersario meo in eorum ecclesia pro remedio anime mee quolibet anno perpetuo celebrando. In annis dicte mee uisionis testimonium. Ego dictus notarius sigillum curie domini ducis Burgundie presentibus litteris rogaui et obtinui apponi. Actum et datum anno die et mense supradictis.